Madaxweynaha Somaliland Mudane Daahir Rayaale Kaahin waxa uu Shacbi weynaha reer Hargeysa u soo jeediyay in ay joojiyaan dhacdadaasi , xaaladana dajiyaan, cida wadana lala hadlo , isagoo arrintaasi ka hadlayana waxa uu yidhi “Waxaan u soo jeedinayaa dhamaan dadka reer Hargeysa oo dhan in dhacdadaasi la joojiyo , cida wadana cid kastaaba la hadasho , fariintana u gudbiso , aniguna Madaxweyne ahaan fariintaasi ayaan gudbinayaa , dhalinyarada waxaan leeyahay khaladkaa dhacay ka waantooba , ha ku noqonina , halkaa ha ku dhamaado , Riigaana laga wada talin maayo oo la wada maamuli maayee , ileen umad noqon mayno haddii la yidhaahdo anaa ka talinaya birtii la qaadabee, talada in loo kala dambeeyana waan soo jeedinayaa , tijaabo ayuu ahaa riigaasi wax kale ayaa daba socon lahaa , ayaan darro ayay noqonaysaa dadkii inoogu yimid ee deeqda inoo keenay in aynu curaar u qabsano , waa arrin nasiib darro ah ayaan leeyahay , ha laga waantoobo ayaan leeyahay , xaalada ha la dajiyo ayaan leeyahay”.
